

**Қазақстан Республикасы Сыртқы iстер министрлiгiнiң Дипломатиялық Академиясын құру туралы<\*> ЕСКЕРТУ. Қаулының атауы мен мәтiнiндегi сөздер ауыстырылды - ҚРҮ-нiң 1997.02.28. N 281 қаулысымен. ~P970281**

Қазақстан Республикасы Үкiметiнiң Қаулысы 1996 жылғы 10 қыркүйек N 1102

      Халықаралық iстер жөнiндегi мамандарды қайта құру даярлауды
жетiлдiру, дипломатиялық қызмет мамандарының бiлiктiлiгiн арттыру
мақсатында Қазақстан Республикасының Үкiметi Қаулы Етедi:

      1. Алматы қаласында Қазақстан Республикасы Сыртқы iстер
министрлiгiнiң Дипломатиялық Академиясы құрылып, оған
дипломатиялық қызмет кадрларының бiлiктiлiгiн арттыру жүктелсiн.

      2. Қазақстан Республикасының Сыртқы iстер министрлiгi
белгiленген тәртiппен Қазақстан Республикасы Сыртқы iстер
министрлiгiнiң Дипломатиялық Академиясының Жарғысы мен құрылымын
бекiтсiн, мамандықтар тiзбесi мен профессор-оқытушылар құрамының
санын белгiлесiн, сонымен бiрге:

      оның құрамында Қазақстан Республикасы Сыртқы iстер
министрлiгiнiң орталық ақпаратында және оның шет елдердегi
мекемелерiнде жұмыс iстеп жүргендердiң iшiнен орташа дипломатиялық
құрамның кадрларын қайта даярлаудың екi жылдық бөлiмiн ашуды,
сондай-ақ Қазақстан Республикасының Төтенше және өкiлеттi Елшiлерiне
арналған қысқа мерзiмдiк (үш айға дейiнгi) курстарда бiлiктiлiк
арттыруды көздесiн.

      3. Ректордың лауазымы медициналық және тұрмыстық қамтамасыз
ету, көлiк қызметiн көрсету жағдайлары бойынша Қазақстан
Республикасының Сыртқы iстер министрi орынбасарының лауазымына, ал
проректорлардың лауазымы - Қазақстан Республикасының Сыртқы
министрлiгi бас басқармасы бастығының лауазымына теңдестiрiлсiн.

      4. Қазақстан Республикасының Қаржы министрлiгi мен Экономика
министрлiгi 1997 жылдан бастап:

      - Қазақстан Республикасы Сыртқы iстер министрлiгiнiң Жоғары
дипломатиялық мектебiн ұстау үшiн республикалық бюджеттен қаржы
бөлiнуiн көздесiн;

<\*>

      Қазақстан Республикасының Сыртқы iстер министрлiгi Дипломатиялық
Академиясының профессор-оқытушылар құрамына және басқа да
қызметкерлерiне "Қазақстан Республикасында еңбекақы төлеудi
ұйымдастыруды жетiлдiру туралы" Қазақстан Республикасы Үкiметiнiң
1997 жылғы 6 ақпандағы N 170 қаулысында көзделген, Қазақстан
Республикасының Сыртқы iстер министрлiгi Дипломатиялық Академиясының
басшы және профессор-оқытушылар құрамының еңбекақы ставкаларына және
лауазымдық жалақыларына, сондай-ақ оқу сабақтарын жүргiзгенi үшiн
әрбiр сағаттық төлем ставкаларына 1,75 өсiру коэффициентiн белгiлеп,
еңбекақы төлеу шарттарын қолдансын.
<\*>

      ЕСКЕРТУ. 4-тармақтың 3 абзацы күшiн жойған - ҚРҮ-нiң 1997.02.06.

               N 170 қаулысымен.
 P970170\_

      ЕСКЕРТУ. 4-тармақ толықтырылды - ҚРҮ-нiң 1997.02.28. N 281

               қаулысымен.
 P970281\_

      5. Қазақстан Республикасының Сыртқы iстер министрлiгi
Дипломатиялық Академиясының тыңдаушыларына олардың бұрынғы жұмыс
орнында алған еңбекақысы деңгейiнде, бiрақ жоғары оқу орындарында
өндiрiстен қол үзiп оқитын аспиранттарға белгiленген стипендия
мөлшерiнен кем емес стипендия мөлшерiн тағайындасын.

      6. Қазақстан Республикасының Сыртқы iстер министрлiгi
Дипломатиялық Академиясының тыңдаушылары оны бiтiргеннен кейiн
белгiленген үлгiдегi екiншi жоғары арнаулы бiлiм туралы диплом,
сондай-ақ бiлiктiлiгiн арттырғандығы туралы куәлiк алады.

      7. Қазақстан Республикасының Сыртқы iстер министрлiгi
Дипломатиялық Академиясына 3 бiрлiк санында қызметтiк жеңiл автомобиль
лимитi белгiленсiн.
<\*>

      ЕСКЕРТУ. 7-тармаққа өзгерiс енгiзiлдi - ҚРҮ-нiң 1997.02.28.

               N 281 қаулысымен.

      8. Қазақстан Республикасының Мемлекеттiк мүлiктi басқару
жөнiндегi мемлекеттiк комитетi, Алматы қаласының әкiмi Қазақстан
Республикасының Сыртқы iстер министрлiгi Дипломатиялық
Академиясын орналастыру үшiн оның қызметiнiң ерекшелiктерiн ескере

отырып тиiстi үй-жай бөлетiн болсын.
 9. Қазақстан Республикасының Сыртқы iстер министрлiгi
Дипломатиялық Академиясы 1997 жылы тыңдаушылардың алғашқы тобын
қабылдауды жүзеге асырсын.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК